CELEX: 62013TN0670
Language: lt
Date: 2013-12-18 00:00:00
Title: Byla T-670/13 P: 2013 m. gruodžio 18 d. Europos Komisijos pateiktas apeliacinis skundas dėl 2013 m. spalio 23 d. Tarnautojų teismo sprendimo byloje F-93/12 D'Agostino prieš Komisiją

15.3.2014   
            
            
               LT
            
            
               Europos Sąjungos oficialusis leidinys
            
            
               C 78/12
            
         2013 m. gruodžio 18 d. Europos Komisijos pateiktas apeliacinis skundas dėl 2013 m. spalio 23 d. Tarnautojų teismo sprendimo byloje F-93/12 D'Agostino prieš Komisiją
   
   (Byla T-670/13 P)
   2014/C 78/25
   Proceso kalba: prancūzų
   
      Šalys
   
   
      Apeliantė: Europos Komisija, atstovaujama J. Currall ir G. Gattinara
   
      Kita proceso šalis: Luigi D'Agostino (Liuksemburgas, Liuksemburgas)
   
      Reikalavimai
   
   Apeliantė Bendrojo Teismo prašo:
   
               —
            
            
               panaikinti 2013 m. spalio 23 d. Tarnautojų teismo sprendimą byloje F-93/12, D’Agostino prieš Komisiją,
            
         
               —
            
            
               atmesti L. D’Agostino byloje F-93/12 pateiktą ieškinį kaip nepagrįstą,
            
         
               —
            
            
               nurodyti abiems šalims padengti kiekvienai savo šioje instancijoje patirtas bylinėjimosi išlaidas,
            
         
               —
            
            
               priteisti iš L. D’Agostino bylos nagrinėjimo Tarnautojų teisme išlaidas,
            
         
               —
            
            
               sustabdyti bylos nagrinėjimą, kol bus priimtas sprendimas byloje T-368/12 P, Komisija prieš Macchia.
            
         
      Apeliacinio skundo pagrindai ir pagrindiniai argumentai
   
   Grįsdama apeliacinį skundą apeliantė remiasi trimis pagrindais.
   
               1.
            
            
               Pirmasis apeliacinio skundo pagrindas, siejamas su materialine klaida ir faktų iškraipymu, nes Tarnautojų teismas esą taikė savo 2012 m. birželio 13 d. Sprendimą Macchia prieš Komisiją (F-63/11, dar nepaskelbtas Rinkinyje) sutartininko, kuris neprašė pratęsti jo sutarties, situacijai.
            
         
               2.
            
            
               Antrąjį apeliacinio skundo pagrindą, siejamą su teisės klaidomis, sudaro trys dalys, grindžiamos:
               
                           —
                        
                        
                           klaidingu kitiems Europos Sąjungos tarnautojams taikomos tvarkos 3a straipsnio aiškinimu (skundžiamo sprendimo 56–58 punktai),
                        
                     
                           —
                        
                        
                           teisės klaida, padaryta apibrėžiant tarnybos interesų ir teisėtumo principo santykį (skundžiamo sprendimo 63 punktas),
                        
                     
                           —
                        
                        
                           Tarnautojų teismo vykdomos teisminės kontrolės ribų pažeidimu ir tuo, kad Tarnautojų teismas esą priėmė sprendimą ultra vires (skundžiamo sprendimo 59, 60 ir 63 punktai).
                        
                     
         
               3.
            
            
               Trečiasis apeliacinio skundo pagrindas, siejamas su pareigos motyvuoti pažeidimu (skundžiamo sprendimo 57 ir 59 punktai).